Miss World 2025

Ang **Miss World 2025** ay ang ika-72 edisyon ng Miss World pageant na naganap sa HITEX Exhibition Centre, Hyderabad, Telangana, Indiya noong 31 Mayo 2025. 

Pagkatapos ng kompetisyon, kinoronahan ni Krystyna Pyszková ng Republikang Tseko si Suchata Chuangsri ng Taylandiya bilang Miss World 2025. Ito ang unang beses na nanalo ang Taylandiya sa Miss World. Nagtapos bilang first runner-up si Hasset Dereje Admassu ng Etiyopiya, habang nagtapos bilang second runner-up si Maja Klajda ng Polonya.

Mga kandidata mula sa 108 mga bansa at teritoryo ang lumahok sa kompetisyong ito. Pinangunahan nina Sachiin Khumbar, Miss World 2016 Stephanie Del Valle ang kompetisyon. Nagtanghal sila Jacqueline Fernandez, at Ishaan Khatter sa edisyong ito.

## Kasaysayan 
thumb|HITEX Exhibition Centre, ang lokasyon ng Miss World 2025

### Lokasyon at petsa ng kompetisyon 
Noong 19 Pebrero 2025, inihayag ng Miss World Organization sa kanilang mga *social media account* na magaganap ang edisyong ito sa Hyderabad, Telangana, Indiya mula 7 Mayo hanggang 31 Mayo 2025. Sa isang *press conference* na naganap sa Tourism Plaza Hotel, Hyderabad noong 20 Marso 2025, inihayag ng Miss World Organization na magaganap ang kompetisyon sa HITEX Exhibition Centre sa Telangana. Lilibutin din ng mga kandidata ang Telangana para sa iba't-ibang mga *fast-track event*.

Noong Abril 2025, inihayag ng Miss World Organization na walang ilalabas na mga tiket para sa publiko, at ang kaganapan ay magiging isang kaganapang imbitasyon lamang.

### Pagpili ng mga kalahok 
Ang mga kalahok mula sa 108 bansa at teritoryo ay napili upang lumahok sa kompetisyon. Walong kandidata ang nailuklok matapos ang pag-urong ng orihinal na kandidata, at tatlo ang nailuklok dahil lumagpas na sa panunungkulan ng orihinal na kalahok ang petsa ng kompetisyon.

#### Mga pagpalit 
Pinalitan ni Miss Czech Republic 2024 Adéla Štroffeková si Miss Czech Republic 2023 Justýna Zedníková bilang kandidata ng Republikang Tseko matapos maging runner-up si Zedníková sa Miss Supranational 2024. Iniluklok ang *first runner-up* ng Miss World Belize 2024 na si Shayari Morataya upang kumatawan sa kaniyang bansa matapos bumitiw si Miss World Belize 2024 Noelia Hernandez dahil sa hindi isiniwalat na dahilan. Dapat sanang lalahok si Ismeli Jarquín ng Nikaragwa sa edisyong ito. Gayunpaman, dahil sa mga personal na kadahilanan, binitawan ni Jarquín ang kanyang titulo, at siya ay pinalitan ng kanyang *first runner-up* na si Julia Aguilar. Kalaunan ay napagdesisyunan ni Aguilar na hindi lumahok sa Miss World, at isang bagong kompetisyon ang isinagawa upang piliin ang bagong kinatawan ng Nikaragwa sa Miss World. Nagwagi si Virmania Rodríguez bilang Miss Mundo Nicaragua 2025. 

Pinalitan ni Miss World Japan 2024 Kiana Tomita si Miss World Japan 2023 Maya Negishi bilang kandidata ng Hapon dahil sa lumagpas na sa panunungkulan ni Negishi ang petsa ng kompetisyon. Pinalitan ni Miss Polonia 2024 Maja Klajda si Ewa Jakubiec bilang kandidata ng Polonya dahil sa lumagpas na rin sa panunungkulan ni Jakubiec ang petsa ng kompetisyon. Pinalitan din ni Miss Tunisie 2025 Lamis Redissi si Miss Tunisie 2023 Amira Afli bilang kandidata ng Tunisya dahil sa lumagpas na sa panunungkulan ni Afli ang petsa ng kompetisyon.

Dapat sanang lalahok si Elvira Yordanova ng Bulgarya sa edisyong ito. Gayunpaman, ilang araw matapos ang kanyang koronasyon, pumirma si Yordanova ng isang kontratang may bisa sa isang organisasyon na walang kaakibat sa Miss World Bulgaria Organization, dahilan upang siya ay bumitiw bilang Miss World Bulgaria. Siya ay pinalitan ni Teodora Miltenova. Dapat sanang lalahok si Manita Hang ng Kambodya sa edisyong ito. Gayunpaman, dahil sa kanyang mga personal na tungkulin sa Estados Unidos, siya ay pinalitan ni Julia Russell. Dapat sanang lalahok si Latecia Bush ng Kapuluang Cayman sa edisyong ito. Gayunpaman, dahil sa hindi isiniwalat na dahilan, siya ay pinalitan ng kanyang na si Jada Ramoon. Dapat sanang lalahok si Ariet Sanjarova ng Kirgistan sa edisyong ito. Gayunpaman, dahil sa pagpalit ng organisasyong may hawak ng prangkisa para sa Miss World sa Kirgistan, iniluklok ng bagong may-hawak ng prangkisa si Aizhan Chanacheva bilang kinatawan ng Kirgistan. Iniluklok si Wenna Rumnah upang kumatawan sa Mawrisyo matapos bumitiw si Miss Mauritius 2023 Kimberly Joseph dahil sa hindi isiniwalat na dahilan. Sa kalagtinaan ng kompetisyon, bumitiw si Milla Magee ng Inglatera dahil sa hindi isiniwalat na dahilan. Siya ay pinalitan ni Charlotte Grant.

#### Mga unang pagsali, pagbalik, at pag-urong sa kompetisyon 
Babalik sa edisyong ito ang mga bansang Hilagang Masedonya na huling sumali noong 2015 (bilang Masedonya); Rumanya na huling sumali noong 2017; Letonya at Sambia na huling sumali noong 2018; Kirgistan, Laos, at Sierra Leone na huling sumali noong 2019; at Albanya, Armenya at Gineang Ekwatoriyal na huling sumali noong 2021. Hindi sumali si Tracy Nabukeera ng Tansaniya dahil sa kakulangan sa kalangbahala. Hindi sumali si Min Jung ng Timog Korea dahil sa isang kapinsalaan. Hindi sumali si Fabiola Vindas ng Kosta Rika dahil natanggalan ng prangkisa ng Miss World ang organisasyon na kinabibilangan niya, at lalahok na lamang sa Miss Supranational 2025. Hindi sumali si Nikoline Andersen ng Noruwega dahil sa salungatan sa iskedyul at lalahok na lamang sa Miss International 2025. Hindi sumali ang mga bansang Guniya-Bissaw, Irak, Lesoto, Liberya, Makaw, Maruekos, at Urugway matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kandidata.

## Mga resulta 
### Mga pagkakalagay 
### Mga *Continental Queen* 
## Mga *Challenge Event* 
### Hamon sa Palakasan 
Naganap ang *pangwakas* ng Hamon sa Palakasan noong 17 Mayo 2025 sa Gachibowli Stadium kung saan ang tatlumpu't-dalawang kandidata ang napili para lumahok sa *final round*. Ang kandidatang magwawagi ay pakusang makakapasok sa Top 10 ng kaniyang rehiyong kontinental. Nagwagi si Eliise Randmaa ng Estonya sa hamong ito.

*  Nakapasok sa Top 40 sa pamamagitan ng Hamon sa Palakasan.

### Hamon sa Talento 
Inihayag noong 19 Mayo 2025 ang Top 48 para sa Hamon sa Talento. Magaganap ang pangwakas ng Hamon sa Talento sa Shilpakala Vedika, Hyderabad, Telangana sa 22 Mayo 2025 kung saan dalawampu't-apat sa apatnapu't-walong mga *qualifiers* ang napili upang magtanghal. Ang kandidatang magwawagi ay pakusang makakapasok sa Top 10 ng kaniyang rehiyong kontinental. Nagwagi si Monica Kezia Sembiring ng Indonesya sa hamong ito.

*  Nakapasok sa Top 40 sa pamamagitan ng Hamon sa Talento.

### Hamong *Head-to-Head* 
Naganap ang mga pagtatanghal ng lahat ng kandidata noong 20 at 21 Mayo sa T-Hub, Hyderabad, kung saan ipinakilala nila isa-isa ang kanilang sarili at tinalakay ang mga pandaigdigang isyu. Limang kandidata sa bawat rehiyong kontinental ang bubuo sa Top 20 na lalahok sa *final round* na magaganap sa Hotel Trident. Mula sa dalawampu, apat ang magwawagi sa hamon kung saan isang kandidata bawat rehiyong kontinental ang magwawagi at makakapasok sa Top 10 ng kaniyang rehiyong kontinental.

*  Nakapasok sa Top 40 sa pamamagitan ng Hamong Head-to-Head.

### Hamong *Top Model* 
Ginanap ang Hamong *Top Model* noong 24 Mayo 2025 sa Trident Hyderabad kung saan nirampa ng lahat ng 108 kandidata ang mga disenyo na gawa ng taga-disenyong Indiyano na si Archana Kochhar at ang mga disenyo mula sa mga lokal na taga-disenyo ng bawat bansang kinakatawan. Dalawang kandidata sa bawat rehiyong kontinental ang pinili upang mabuo ang Top 8 sa hamong ito. Mula sa walo, apat ang magwawagi sa hamon kung saan isang kandidata bawat rehiyong kontinental ang magwawagi at makakapasok sa Top 10 ng kaniyang rehiyong kontinental. Bukod pa rito, isang kandidata sa bawat rehiyong kontinental ang magwawagi ng parangal na World Fashion Designer Award.''''*

*  Nakapasok sa Top 40 sa pamamagitan ng Hamong *Top Model*.

#### Gawad *World Fashion Designer* 
### *Beauty With a Purpose* 
Naganap ang pangwakas ng *Beauty With a Purpose* sa *Beauty With a Purpose Dinner Gala* noong 26 Mayo 2025. Dalawang kandidata mula sa bawat rehiyong kontinental na bubuo sa Top 8 sa hamong ito ang napili upang itanghal ang kanilang mga proyekto. Mula sa walo, apat ang magwawagi sa hamon kung saan isang kandidata bawat rehiyong kontinental ang magwawagi at makakapasok sa Top 10 ng kaniyang rehiyong kontinental. Bukod pa rito, isang sa apat na nagwagi ang tatanghaling panalo sa hamon sa pangwakas na kompetisyon. Nagwagi si Monica Kezia Sembiring ng Indonesya sa hamong ito.

*  Nakapasok sa Top 40 sa pamamagitan ng *Beauty With a Purpose*.

### Hamong *Multimedia* 
Inanunsyo ang Top 20 para sa hamong *Multimedia* noong 28 Mayo 2025 na napili mula sa kanilang mga gawain mula sa *Instagram*, sa opisyal na *application* ng Miss World, sa kanilang mga pahina sa *Facebook*. Mula sa dalawampu, apat ang magwawagi sa hamon kung saan isang kandidata bawat rehiyong kontinental ang magwawagi at makakapasok sa Top 10 ng kaniyang rehiyong kontinental. Mula sa apatnapu, lima sa bawat rehiyong kontinental ang pipiliin na bubuo sa Top 20, at mula dalawampu, dalawa sa bawat rehiyong kontinental ang pipiliin na bubuo sa Top 8. Pagkatapos nito, isang kandidata mula sa apat na rehiyong kontinental ang hihiranging *Continental Winner* at mapapabilang sa Top 4, kung saan ang tatlong mga *runner-up* at ang bagong Miss World ay hihirangin.

### Komite sa pagpili 
* Manushi Chhillar – Miss World 2017 mula sa Indiya
* Rana Daggubati – Indiyanong aktor, prodyuser, at negosyante
* Shri Jayesh Ranjan Ias – *Special Indian chief secretary government* ng Telangana
* Julia Morley, CBE – Tagapangulo at CEO ng Miss World Organization
* Sudha Reddy – Indiyanong negosyante at pilantropo
* Namrata Shirodkar – Indiyanong aktres, Miss India 1993
* Dr. Carina Tyrrell – Manggagamot, pilantropo, mamumuhunan, kapanalig sa University of Cambridge, Miss England 2014
* Donna Walsh – Opisyal na *stage director'' para sa ika-72 Miss World

## Mga tala 

## Mga sanggunian 
## Panlabas na kawing 
* 

Kategorya:Miss World